《和寄范茂卿》
宋代·赵希逢

拣芽雀舌乍辞枝，小杓分江欲试时。
孤闷不知消几碗，睡魔立使竖降旗。
何人紫色分金饼，入口清泉生玉池。
搜搅胸中书传起，谁能扪腹不吟诗。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。